PREŠOV. Lídrom regionálnej nadúmrtnosti sa v máji tohto roka stal Prešovský kraj.
V tomto regióne zomieralo o 19 percent viac ľudí, ako bol priemer v predošlých piatich rokoch.
Tento región mal aj najvyšší absolútny počet zomretých, a to vyše 650 ľudí.
V piatok o tom informoval Štatistický úrad (ŠÚ) SR.
Košický kraj na piatom mieste
Druhým v poradí bol Žilinský kraj s nadúmrtnosťou 12 percent.Súvisiaci článokČítajte
Trenčiansky a Trnavský kraj mali nadúmrtnosť na úrovni šesť percent a Košický kraj na úrovni necelé tri percentá.
V troch krajoch – Banskobystrickom, Nitrianskom a Bratislavskom zomrel v máji podľa predbežných údajov približne rovnaký alebo o niečo menší počet ľudí ako v predošlých rokoch.
"V porovnaní s aprílom došlo k zníženiu intenzity nadúmrtnosti vo všetkých regiónoch Slovenska. Najvýraznejšie zlepšenie situácie zaznamenali v Žilinskom a v Trenčianskom kraji, v ktorých ešte v apríli bola vysoká nadúmrtnosť a počty zomretých prevyšovali priemer o viac ako 38 percent," vysvetlila Zuzana Podmanická, riaditeľka odboru štatistiky obyvateľstva ŠÚ SR.
Ochorenie covid-19 spôsobilo úmrtie od päť percent osôb v Bratislavskom kraji po 13 percent osôb v Prešovskom kraji.
- Covid Automat: Tabuľka s aktuálnymi opatreniami a zákazmi
- Všetko o očkovaní vakcínou proti Covid-19 na Slovensku
- Vývoj počtu nakazených a mapa šírenia koronavírusu na Slovensku
- Ako postupovať, ak ste sa mohli nakaziť?